ai4bharat/Pralekha huggingface dataset:
পরিসংখ্যানএবংকর্মসূচিরূপায়ণমন্ত্রক
সাংসদ এলাকা উন্নয়ন প্রকল্পের অর্থ কোভিড -১৯ সংক্রমণ প্রতিরোধে ব্যবহার করা যাবে
নতুন দিল্লি, ২৫ মার্চ ২০২০
কোভিড -১৯ সংক্রমণ প্রতিরোধে কেন্দ্রীয় সরকার যে প্রয়াস চালাচ্ছে তারই অঙ্গ হিসেবে পরিসংখ্যান এবং কর্মসূচি রূপায়ণ মন্ত্রক একাধিক পদক্ষেপ গ্রহণ করেছে।মন্ত্রক সাংসদ এলাকা উন্নয়ন প্রকল্পের অর্থ কোভিড -১৯ সংক্রমণ প্রতিরোধে ব্যবহার করার জন্য বিজ্ঞপ্তি জারি করেছে।এই বিজ্ঞপ্তি অনুযায়ী সাংসদরা নিজ নিজ সংসদীয় এলাকায় সরকারি হাসপাতাল ,ডিস্পেন্সারিতে চিকিৎসা পরিষেবা, রোগীর স্বাস্থ্য পরীক্ষা এবং নজরদারির জন্য সরঞ্জাম কেনা ,এমনকি অন্যান্য সুযোগ-সুবিধার প্রদানের জন্য সুপারিশ করতে পারবে।
সাংসদ এলাকা উন্নয়ন প্রকল্পের সংশোধিত নির্দেশিকা অনুযায়ী একজন সাংসদ এখন থেকে তাদের এলাকা উন্নয়ন প্রকল্পের অর্থ :
ক)একজন ব্যক্তির তাপমাত্রা মাপার জন্য চিকিৎসক এবং চিকিৎসা পরিষেবায় যুক্ত ব্যক্তিদের ইনফ্রা রেড থার্মোমিটার  কিনে দেওয়ার ক্ষেত্রে
খ) চিকিৎসা পরিষেবায় যুক্ত ব্যক্তিদের ব্যক্তিগত সুরক্ষা সরঞ্জাম কিনে দেবার জন্য
গ) রেলস্টেশন ,বিমানবন্দরে থার্মাল ইমেজিং স্ক্যানার অথবা ক্যামেরা কেনার জন্য
ঘ) কেন্দ্রীয় স্বাস্থ্যমন্ত্রক অনুমোদিত করোনা পরীক্ষা কিট ক্রয়
ঙ)আইসিইউ ভেন্টিলেশন, আইসোলেশন /কোয়ারেন্টাইন ওয়ার্ডের জন্য প্রয়োজনীয় সরঞ্জাম ক্রয়
চ) কোভিড ১৯ চিকিৎসা ,প্রতিরোধ এবং নিয়ন্ত্রণের জন্য স্বাস্থ্যমন্ত্রকের প্রস্তাবিত অন্যান্য চিকিৎসা সামগ্রী কেনার ক্ষেত্রে খরচ করতে পারবেন।
আরো বিস্তারিত তথ্য জানতে
এই ওয়েব সাইট টি দেখুন।
২] এছাড়াও মন্ত্রক কোভিড -১৯ সংক্রমণজনিত পরিস্থিতির দিকে লক্ষ্য রেখে জাতীয় পরিসংখ্যান কার্যালয়ের মাধ্যমে দেশজুড়ে নমুনা সংগ্রহ প্রক্রিয়া ১৮ মার্চ থেকে ৩১ মার্চ পর্যন্ত স্থগিত রাখা সিদ্ধান্ত নিয়েছে।
CG/SS
(Visitor Counter : 75
নারীওশিশুবিকাশমন্ত্রক
ডিজিটাল জগতে নারীদের হয়রানি
নতুন দিল্লি, ২ ফেব্রুয়ারি, ২০২২
সরকার বিভিন্ন সোশ্যাল মিডিয়া প্ল্যাটফর্মের অপব্যবহারের ক্রমবর্ধমান ঘটনা এবং এর ফলে মহিলাদের বিরুদ্ধে অপরাধ সহ সাইবার অপরাধের ঘটনাগুলির জেরে সৃষ্ট ঝুঁকি ও বিপদ সম্পর্কে সচেতন। ইন্টারনেটের দ্রুত বৃদ্ধি এবং এর উন্মুক্ততা জনগণকে সাইবার জগতে যেকোন জায়গা থেকে বেনামে যেকোনো তথ্য/অ্যাপ্লিকেশন পোস্ট এবং তৈরি করতে সক্ষম করেছে। এই ধরনের সাইবার অপরাধে ভারতীয় দণ্ডবিধি, তথ্য প্রযুক্তি আইন ২০২০ এবং অন্যান্য প্রযোজ্য আইনের বিধান অনুসারে আইন প্রয়োগকারী সংস্থাগুলি তদন্তকরে থাকে ।
রাজ্যসভায় আজ এক প্রশ্নের লিখিত উত্তরে এ কথা জানিয়েছেন কেন্দ্রীয় নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS
(Visitor Counter : 83
বিদ্যুৎমন্ত্রক
কয়লা ভিত্তিক তাপবিদ্যুৎ কেন্দ্রগুলিতে বায়োমাস ব্যবহারের বিষয়ে একটি জাতীয় মিশন স্থাপনের সিদ্ধান্ত নিয়েছে বিদ্যুৎ মন্ত্রক
নতুন দিল্লি, ২৫ মে, ২০২১
জমিতে খড় পোড়ানোর ফলে যে বায়ু দূষণের সৃষ্টি হয় তার সমস্যা সমাধানের জন্য এবং তাপ বিদ্যুৎ উৎপাদনে কার্বন নিঃসরণ হ্রাস করতে বিদ্যুৎ মন্ত্রক কয়লা ভিত্তিক তাপ বিদ্যুৎ কেন্দ্রগুলিতে বায়োমাস ব্যবহার সংক্রান্ত একটি জাতীয় মিশন প্রতিষ্ঠার সিদ্ধান্ত নিয়েছে। এটি দেশের জ্বালানি ক্ষেত্রে পরিবর্তন নিয়ে আসবে এবং স্বচ্ছ শক্তির উৎসগুলির দিকে এগিয়ে যাওয়ার লক্ষ্যে আরও সহায়তা প্রদান করবে।
তাপ বিদ্যুৎ কেন্দ্রগুলিতে বায়োমাসের ব্যবহার সম্পর্কিত জাতীয় মিশন প্রতিষ্ঠার মূল উদ্দেশ্যই হলো - তাপ বিদ্যুৎ কেন্দ্র থেকে কার্বন নিঃসরণ হ্রাস করা, বায়োমাস পেলেটসে অতিরিক্ত পরিমাণে সিলিকা, খার নিয়ন্ত্রণের জন্য বয়লারের নক্সা তৈরির ক্ষেত্রে গবেষণা ও উন্নয়নমূলক কাজ গ্রহণ করা, কৃষি ক্ষেত্রে অবশিষ্টাংশ অপসারণ ও বিদ্যুৎ কেন্দ্রগুলিতে তা পৌঁছে দেওয়া এবং বয়োমাস পেলেটের সরবরাহকারী শৃঙ্খল বজায় রাখা, বায়োমাস কো-ফায়ারিং –এর নিয়ন্ত্রক সমস্যাগুলি বিবেচনা করা।
এই জাতীয় মিশনের কাজ ও পরিকাঠামোর রূপ চূড়ান্ত করা হচ্ছে। আশা করা যাচ্ছে যে, পেট্রোলিয়াম ও প্রাকৃতিক গ্যাস মন্ত্রক, নতুন ও পুনর্নবীকরণ শক্তি মন্ত্রক ইত্যাদি মতো সংশ্লিষ্ট পক্ষের প্রতিনিধিদের সমন্বয়ে এই মিশনের জন্য শক্তি মন্ত্রকের সচিবের পৌরহিত্যে একটি স্টিয়ারিং কমিটি গঠন করা হবে। প্রস্তাবিত জাতীয় মিশনে রসদ সরবরাহ ও পরিকাঠামোগত সহায়তা প্রদানে এনটিপিসি মুখ্য ভূমিকা পালন করবে। এমনকি সিইএ, এনটিপিসি, ডিভিসি এবং এনএলসি বা অন্যান্য অংশগ্রহণকারী সংস্থার পূর্ণ সময়ের আধিকারিকদের এই মিশনের কাজে যুক্ত করা হবে। প্রস্তাবিত জাতীয় মিশনের মেয়াদ ন্যূনতম ৫ বছর হবে। পাশাপাশি এই মিশনের আওতায় বেশ কিছু উপগোষ্ঠীও গঠন করা হবে। বায়োমাসের বৈশিষ্ট্যগুলি গবেষণা করার দায়িত্বে থাকবে একটি উপগোষ্ঠী। আরেকটি উপগোষ্ঠী এই মিশনের সময় এবং কর্মসূচির রূপায়নের ক্ষেত্রে সমস্যাগুলি সমাধানের দায়িত্বে থাকবে। এছাড়াও আরও একটি উপগোষ্ঠীর আওতায় থাকবে কয়লা ভিত্তিক তাপবিদ্যুৎ কেন্দ্রগুলিতে বায়োমাস কো-ফায়ারিং –এর নিয়ন্ত্রক পরিকাঠামো এবং অর্থনৈতিক বিষয়। বায়োমাসের ওপর প্রস্তাবিত এই মিশন ‘জাতীয় স্বচ্ছ বাতাস কর্মসূচি’ -তে গুরুত্বপূর্ণ অবদান রাখবে।
CG/SS/SKD/
(Visitor Counter : 750
প্রতিরক্ষামন্ত্রক
নারেলা কোয়ারেন্টাইন সেন্টারে সেনাবাহিনীর সহায়তা
নয়াদিল্লি, ১৯ এপ্রিল, ২০২০
দিল্লির নারেলা কোয়ারেন্টাইন সেন্টার দেশের অন্যতম বৃহৎ করোনা আক্রান্ত ব্যক্তিদের কোয়ারেন্টাইনে রাখার অন্যতম কেন্দ্র হয়ে উঠেছে। মার্চ মাসের মাঝামাঝি নাগাদ দিল্লি সরকার এই কোয়ারেন্টাইন সেন্টার স্থাপন করে। শুরুতে এই সেন্টারে বন্ধু মনোভাবাপন্ন দেশগুলির ২৫০ জন বিদেশি নাগরিকদের রেখে চিকিৎসার ব্যবস্থা করা হয়েছিল। পরবর্তী সময়ে নিজামুদ্দিন জমায়েতের পর এই কোয়ারেন্টাইনের ক্ষমতা বাড়িয়ে ১ হাজার জন ব্যক্তিকে রাখার উপযুক্ত করে তোলা হয়। সেনাবাহিনীর চিকিৎসক ও নার্সদের নিয়ে গঠিত একটি দল গত পয়লা এপ্রিল থেকে নারেলা কোয়ারেন্টাইন সেন্টারে অসামরিক প্রশাসনকে সাহায্য করে আসছে। সেনাবাহিনীর পক্ষ থেকে গত ১৬ই এপ্রিল এই কোয়ারেন্টাইন সেন্টারের চিকিৎসা পরিষেবা সকাল ৮টা থেকে রাত্রি ৮টা পর্যন্ত দেওয়া হচ্ছে। ৪০ জনের সেনাবাহিনীর এই দলটিতে ৬ জন চিকিৎসা আধিকারিক সহ ১৮ জন আধা-চিকিৎসক রয়েছেন।
সেনা বাহিনীর চিকিৎসাদলের পেশাদারিত্ব কোয়ারেন্টাইনে থাকা ব্যক্তিদের মন জয় করে নিয়েছে। বর্তমানে এই সেন্টারে নিজামুদ্দিন জমায়েতে অংশ নেওয়া ৯৩২ জনকে রেখে চিকিৎসা পরিষেবা দেওয়া হচ্ছে। এদের মধ্যে ৩৬৭ জনের নমুনায় কোভিড-১৯ এর উপস্থিতির প্রমাণ মিলেছে। এই সেন্টারের সমগ্র কাজকর্ম পরিচালনায় অসামরিক প্রশাসনের সঙ্গে সেনাবাহিনীর বিশেষ সমন্বয় গড়ে উঠেছে।
(CG/BD/SB
মানবসম্পদবিকাশমন্ত্রক
প্রধানমন্ত্রী শ্রী নরেন্দ্র মোদীর শিক্ষক দিবসে ‘পিএম শ্রী’-এর ঘোষণা
নয়াদিল্লি, ৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদীর শিক্ষক দিবসে পিএম স্কুলস ফর রাইজিং ইন্ডিয়া বা ‘পিএম শ্রী’-এর ঘোষণা করেছেন। দেশজুড়ে কেন্দ্রীয় সরকার/রাজ্য সরকার/কেন্দ্রশাসিত অঞ্চলের প্রশাসন/স্থানীয় প্রশাসনের পরিচালিত ১৪ হাজার ৫০০টির বেশি স্কুলের মানোন্নয়নের জন্য কেন্দ্রের উদ্যোগে এই কর্মসূচি রূপায়িত হবে। নির্বাচিত স্কুলগুলিতে ২০২০ জাতীয় শিক্ষা নীতি অনুসারে পঠন-পাঠনের কাজ চলবে। এই স্কুলগুলি অনুকরণযোগ্য বিদ্যালয় হয়ে উঠবে এবং নিকটবর্তী অঞ্চলের অন্যান্য স্কুলের পরামর্শদাতা হিসেবে কাজ করবে। সংশ্লিষ্ট বিদ্যালয়গুলিতে শুধুমাত্র ভালো মানের শিক্ষাদানের পদ্ধতি অনুসরণ করা হবে না, এখানে ছাত্রছাত্রীদের সার্বিক বিকাশ নিশ্চিত করতে একবিংশ শতাব্দীর চাহিদা অনুযায়ী তাদের দক্ষ করে তোলা হবে।
এই স্কুলগুলিতে আরও বেশি পরীক্ষা-নিরীক্ষা করার সুযোগ থাকবে। এছাড়া খেলনা/খেলাধুলার মাধ্যমে শিক্ষাদান , ছাত্রছাত্রীদের মধ্যে অনুসন্ধিৎসু মানসিকতা তৈরি করা এবং একটি নমনীয় ও উপভোগ্য শিক্ষার পরিবেশ এখানে গড়ে তোলা হবে। প্রত্যেক ক্লাসে ছাত্রছাত্রীরা যাতে যথাযথভাবে শিক্ষালাভ করতে পারে সে বিষয়ে বিশেষ গুরুত্ব দেওয়া হবে। বাস্তব জীবনে ছাত্রছাত্রীরা বিভিন্ন সমস্যার যাতে সহজেই সমাধান করতে পারে সেটিই এই শিক্ষানীতির মূল উদ্দেশ্য। পড়ুয়াদের কম্পিউটার ভিত্তিক ব্যবস্থাপনায় মূল্যায়ণ করা হবে।
এই স্কুলগুলিতে পরীক্ষাগার, উন্নত সুযোগ-সুবিধা যুক্ত শ্রেণীকক্ষ, গ্রন্থাগার, খেলাধুলার সুযোগ-সুবিধা সহ নানা ব্যবস্থা থাকবে। বিদ্যালয় ভবনগুলিতে জল সংরক্ষণ, বর্জ্য পদার্থ, পুনর্ব্যবহার, দক্ষভাবে জ্বালানী ব্যবহারের পরিকাঠামো এবং পরিবেশ বান্ধব জীবনযাত্রা সহ বিভিন্ন সুযোগ-সুবিধার ব্যবস্থাও করা হবে।
স্কুলের পরিবেশ যাতে আনন্দদায়ক হয় এবং সেখানে উন্নতমানের শিক্ষাদান নিশ্চিত করা যায় সেদিকে বিশেষ অগ্রাধিকার দেওয়া হবে। এর ফলে আলাদা আলাদা পরিবেশ থেকে আসা ভিন্ন ভাষাভাষির ছাত্রছাত্রীদের চাহিদা পূরণ হবে। ২০২০র জাতীয় শিক্ষানীতির সঙ্গে সাযুজ্য রেখে বিভিন্ন কর্মসূচিতে অংশগ্রহণ করে তারা শিক্ষালাভ করবে।
PG/CB/NS
(Visitor Counter : 93
প্রধানমন্ত্রীরদপ্তর
প্রধানমন্ত্রী কটক শাখার আয়কর দপ্তরের অ্যাপিলেট ট্রাইব্যুনালের জন্য দপ্তর ও আবাসনের উদ্বোধন করবেন
নয়াদিল্লি, ৯ নভেম্বর, ২০২০
প্রধানমন্ত্রী শ্রী নরেন্দ্র মোদী ১১ই নভেম্বর বিকেল ৪-৩০ মিনিটে ভিডিও কনফারেন্সের মাধ্যমে কটকের আয়কর অ্যাপিলেট ট্রাইব্যুনাল  দপ্তর ও আবাসনের উদ্বোধন করবেন। কেন্দ্রীয় আইন মন্ত্রী, কেন্দ্রীয় পেট্রোলিয়াম মন্ত্রী, ওড়িশার মুখ্যমন্ত্রী, ওড়িশা হাইকোর্টের প্রধান বিচারপতি সহ অন্যান্য বিচারপতিরা এবং বিশিষ্টজনেরা এই অনুষ্ঠানে উপস্থিত থাকবেন। এই উপলক্ষে আইটিএটি-র উপর একটি বৈদ্যুতিন কফি টেবিল বুক প্রকাশ করা হবে ।
আয়কর দপ্তরের অ্যাপিলেট ট্রাইব্যুনাল যা আইটিএটি হিসেবে পরিচিত, প্রত্যক্ষ করের ক্ষেত্রে একটি এ বিধিবদ্ধ সংস্থা। এই ট্রাইব্যুনালের রায় বিভিন্ন তথ্যের ওপর ভিত্তি করে দেওয়া হয় এবং এগুলিকেই চূড়ান্ত আদেশ বলে বিবেচনা করা হয়। বর্তমানে ঝাড়খণ্ড হাইকোর্ট ও গুজরাট হাইকোর্টের প্রাক্তন বিচারপতি পি টি ভাট এই ট্রাইব্যুনালের প্রধানের দায়িত্ব পালন করছেন। আইটিএটি ১৯৪১ সালের ২৬শে জানুয়ারি গঠন করা হয়েছিল। দেশের মধ্যে এটিই প্রথম ট্রাইব্যুনাল হওয়ায় একে 'মাদার ট্রাইব্যুনাল' হিসেবে চিহ্নিত করা হয়। ১৯৪১ সালে দিল্লি, বম্বে এবং কলকাতা - এই তিনটি শহরে এই ট্রাইব্যুনালের তিনটি বেঞ্চ ছিল। বর্তমানে দেশের ৩০টি শহরে এর ৬৩টি বেঞ্চ এবং দুটি সার্কিট বেঞ্চ রয়েছে।
আইটিএটি-র কটক শাখা ১৯৭০ সালের ২৩শে মে তৈরি করা হয়। সমস্ত ওড়িশা রাজ্যই কটক শাখার অন্তর্ভুক্ত। ৫০ বছরেরও বেশি সময় ধরে এই ট্রাইব্যুনাল ভাড়া বাড়িতে কাজ করছিল। আইটিএটি-র কটক শাখার নবনির্মিত অফিস ও আবাসন ১.৬ একর জমির ওপর গড়ে তোলা হয়েছে। ওড়িশা সরকার ২০১৫ সালে বিনামূল্যে এই ট্রাইব্যুনালকে জমি দিয়েছিল। এখানে ১,৯৩৮ বর্গ কিলোমিটার এলাকায় অফিস তৈরি করা হয়েছে। তিনতলার এই বাড়িতে প্রশস্ত আদালত কক্ষ, অত্যাধুনিক রেকর্ড রুম, বেঞ্চের সদস্যদের চেম্বার, লাইব্রেরি, সম্মেলন কক্ষ ছাড়াও বিচার প্রার্থীদের জন্য প্রশস্ত জায়গা, আইনজীবী ও চার্টার্ড অ্যাকাউন্ট্যান্টদের জন্য বার রুমের ব্যবস্থা করা হয়েছে।
পর্যটনমন্ত্রক
কেন্দ্রীয় পর্যটন মন্ত্রক 'দেখো আপনা দেশ' লোগো তৈরির প্রতিযোগিতার সূচনা করেছে
নতুন দিল্লি, ৬ মে, ২০২০
কেন্দ্রীয় পর্যটন মন্ত্রক 'দেখো আপনা দেশ' লোগো তৈরির প্রতিযোগিতার সূচনা করেছে। এই প্রতিযোগিতার উদ্দেশ্য হ'ল দেশের মানুষের সৃজনশীল ধারণাগুলির মাধ্যমে 'দেখো আপনা দেশ''-এর জন্য একটি লোগো তৈরি করা।
চলতি বছরের ২২ শে জানুয়ারী, কোনার্কে মাই গভ প্ল্যাটফর্মে, 'দেখো আপনা দেশ' কর্মসূচি চালু করেছিলেন ভারত সরকারের পর্যটন মন্ত্রকের স্বাধীন দায়িত্বপ্রাপ্ত মন্ত্রী শ্রী প্রহ্লাদ সিং প্যাটেল।২০১৯ সালে ১৫ আগস্ট স্বাধীনতা দিবসে লাল কেল্লার প্রাকার থেকে প্রধানমন্ত্রী শ্রী নরেন্দ্র মোদীর ভাষণের উপর ভিত্তি করে 'দেখো আপনা দেশ' এই কর্মসূচির উদ্যোগ নেওয়া হয়েছিল।প্রধানমন্ত্রী তার বক্তব্যে ২০২২ সালের মধ্যে প্রতিটি নাগরিককে কমপক্ষে দেশের ১৫ টি পর্যটন কেন্দ্র পরিদর্শন করার আহ্বান জানান। তিনি বলেন, এতে দেশের পর্যটন ক্ষেত্রের বিকাশ ঘটবে এবং স্থানীয় অর্থনীতি শক্তিশালী হবে। সেই ভাষণের উপর ভিত্তি করে, কেন্দ্রীয় পর্যটন দপ্তর উদ্যোগ নিয়ে 'দেখো আপনা দেশ' কর্মসূচি প্রণয়ন করেছে।
মহামারী সংক্রমণ বিস্তার রোধের পর লকডাউন উঠে গেলে আন্তর্জাতিক পর্যটনের চেয়ে দেশীয় পর্যটনের দ্রুত বিকাশ ঘটবে বলে সকলের ধারণা। এর জন্য দেশীয় পর্যটন বিকাশের সম্ভাব্য সব দিকে ভাবনা চিন্তা করা, দেশের নাগরিকদের মাতৃভূমি সম্পর্কে অন্বেষণে উৎসাহিত করার বিষয়ে প্রয়োজনীয় পদক্ষেপ গ্রহণ করতে হবে।
লকডাউন চলাকালীন কেন্দ্রীয় পর্যটন বিভাগ ওয়েব ভিত্তিক সেমিনার এর মাধ্যমে 'দেখো আপনা দেশ'কর্মসূচির সাহায্য দেশের পর্যটন শিল্পের সঙ্গে যুক্ত ব্যক্তি এবং দর্শকদের যুক্ত করার উদ্যোগ নিয়েছে। এর উদ্দেশ্য হল ওয়েবিনার সিরিজের মাধ্যমে অধিকাংশ অজানা গন্তব্য স্থানগুলির উপর আলোকপাত করা এবং জনপ্রিয় পর্যটনকেন্দ্রগুলি সম্পর্কে জনসাধারণের কাছে নতুন দিক তুলে ধরা।
মাই গভ প্ল্যাটফর্মে বর্তমানে ,যেখানে 'দেখো আপনা দেশ'লোগো তৈরির প্রতিযোগিতা চলছে , সেই লিঙ্কটি হল :
https://www.mygov.in/task/dekho-apna-desh-logo-design-contest/
'দেখো আপনা দেশ' লোগো তৈরির প্রতিযোগিতায় বিজেতা দেশের যে কোনও পর্যটন স্থানে ২ জন ভ্রমণ করবেন। তার জন্য একটি ছুটির প্যাকেজ দেওয়া হবে। পাঁচ রাত এবং ছয় দিন পর্যন্ত সমস্ত সুযোগ-সুবিধা নিখরচায় পাওয়া যাবে। এই প্রতিযোগিতার শর্তাবলী MyGov.in এ পাওয়া যাবে।
(CG/SS
বিজ্ঞানওপ্রযুক্তিমন্ত্রক
মানুষের ফুসফুসে এপিথেলিয়াল কোষে বিজ্ঞানীরা নোভেল করোনা ভাইরাস নিয়ে পরীক্ষা চালাবেন
নতুন দিল্লি, ৫ মে, ২০২০
কোভিড – ১৯ এর গবেষণার কাজে হায়দ্রাবাদ ভিত্তিক সেন্টার ফর সেলুলার এন্ড মলিক্যুলার বায়োলজি , ব্যাঙ্গালোর ভিত্তিক আইস্টেম রিসার্চ প্রাইভেট লিমিটেডের সঙ্গে একযোগে কাজ করবে। তাদের গবেষণায় মানুষের কোষে নোভেল করোনা ভাইরাস উৎপাদন করার চেষ্টা করা হবে। তার পর সেই ভাইরাসটিকে টেস্টটিউবে নিয়ে কোভিড – ১৯ এর ওষুধ ও টীকা তৈরির উদ্যোগ নেওয়া হবে।
গবেষকরা মানুষের ফুসফুসে এপিথেলিয়াল কোষের মধ্যে উৎপাদন প্রক্রিয়াকে কাজে লাগিয়ে কোভিড প্রতিরোধী শনাক্তকরণ প্লাটফর্মের সাহায্যে নোভেল করোনা ভাইরাসের বৈশিষ্ট্য বোঝার চেষ্টা করবেন। তার থেকে সিসিএমবি-র বিজ্ঞানীর সম্ভাব্য ওষুধ তৈরি করতে উদ্যোগী হবেন।
বিজ্ঞান ও শিল্প গবেষণা পরিষদ -এর অধীনস্থ সংস্থা সিসিএমবি, সেলুলার ও মলিক্যুলার জীববিদ্যা নিয়ে উন্নতমানের গবেষণা চালাচ্ছে। ব্যাঙ্গালোর ভিত্তিক সেন্টার ফর সেলুলার এন্ড মলিক্যুলার প্লাটফর্ম , বিজ্ঞান ও প্রযুক্তি মন্ত্রকের জৈবপ্রযুক্তি শাখার একটি সংস্থা। যারা আইস্টেম রিসার্চ প্রাইভেট লিমিটেডকে চিকিৎসাশাস্ত্রে কোষের ব্যবহার নিয়ে কাজে সাহায্য করে থাকে। ড. রাজর্ষি পালের নেতৃত্বে একদল বিজ্ঞানী এই ধরণের চিকিৎসা পদ্ধতি এবং রোগের প্রকৃতি নিয়ে কাজ করছেন। আশা করা যায়, সিসিএমবি-র এই উদ্যোগে কোভিড – ১৯ এর গবেষণায় বিরাট সাফল্য আসবে।
(CG/CB/SFS
পেট্রোলিয়ামওপ্রাকৃতিকগ্যাসমন্ত্রক
২৭টি রাজ্য/ কেন্দ্রশাসিত অঞ্চলে ৪০৭টি জেলায় ২৩২টি ভৌগলিক অঞ্চলে নগর গ্যাস বিতরণ ব্যবস্থাপনার উন্নতিসাধনে অনুমোদন দেওয়া হয়েছে
নতুন দিল্লি, ০৬ ডিসেম্বর, ২০২১
রাজ্যসভায় আজ এক প্রশ্নের লিখিত উত্তরে কেন্দ্রীয় পেট্রোলিয়া ও প্রাকৃতিক গ্যাস প্রতিমন্ত্রী শ্রী রামেশ্বর তেলি জানিয়েছেন, নগর গ্যাস বিতরণ ব্যবস্থাপনার উন্নতিসাধনের অঙ্গ হিসেবে কমপ্রেসড ন্যাচারাল গ্যাস  স্টেশন স্থাপন এবং পাইপ বাহিত প্রাকৃতিক গ্যাস  সংযোগ প্রদানের উদ্যোগ নেওয়া হয়েছে। এখনও পর্যন্ত ২৭টি রাজ্য/ কেন্দ্রশাসিত অঞ্চলে ৪০৭টি জেলায় ২৩২টি ভৌগলিক অঞ্চলে নগর গ্যাস বন্টন ব্যবস্থাপনার উন্নয়নে অনুমোদন দেওয়া হয়েছে।
এপর্যন্ত উত্তরপ্রদেশে ৭৯৫টি সিএনজি স্টেশন স্থাপন করা হয়েছে এবং ৩৪ লক্ষ ৮০ হাজার ৪৩টি পিএনজি সংযোগ দেওয়া হয়েছে। দেশের সাধারণ মানুষকে আরও প্রাকৃতিক গ্যাস ব্যবহারের আওতায় নিয়ে আসতে প্রাকৃতিক গ্যাস নিয়ন্ত্রণ পর্ষদ  চলতি বছরের ১৭ সেপ্টেম্বর ১১ তম নগর গ্যাস বন্টন ব্যবস্থাপনার নিলাম প্রক্রিয়ার সূচনা করেছে। ২০টি রাজ্য/ কেন্দ্রশাসিত অঞ্চলে ২০৮টি জেলায় নগর গ্যাস বন্টন ব্যবস্থাপনার উন্নতিসাধনে এই উদ্যোগ নেওয়া হয়েছে।
CG/SS/SKD/
(Visitor Counter : 89
কৃষিমন্ত্রক
সমবায়ের মাধ্যমে স্বাস্থ্য ক্ষেত্রে পরিকাঠামো গড়ে তোলার জন্য কৃষি প্রতিমন্ত্রী শ্রী পরষোত্তম রূপালা ১০ হাজার কোটি টাকার এনসিডিসি আয়ুষ্মান সহকার তহবিলের সূচনা করেছেন
নতুন দিল্লি, ১৯ অক্টোবর, ২০২০
কেন্দ্রীয় কৃষি প্রতিমন্ত্রী শ্রী পরোশোত্তম রুপালা আজ আয়ুষ্মান সহকার প্রকল্পের সূচনা করেছেন। কৃষি ও কৃষক কল্যাণ মন্ত্রকের অধীনস্থ ন্যাশনাল কো-অপারেটিভ ডেভলপমেন্ট কর্পোরেশন -র সাহায্যে সমবায়গুলি দেশে স্বাস্থ্য পরিকাঠামো তৈরিতে গুরুত্বপূর্ণ ভূমিকা নেবে।
শ্রী রূপালা বলেছেন, আগামী দিনে এনসিডিসি, সম্ভাবনাময় সমবায়গুলিকে ১০,০০০ কোটি টাকার ঋণ দেবে। কেন্দ্র কৃষকদের কল্যাণমুখি বিভিন্ন প্রকল্পকে আরও শক্তিশালী করতে এনসিডিসির মাধ্যমে সাহায্য করছে। গ্রামাঞ্চলে স্বাস্থ্য পরিকাঠামোর উন্নতির জন্য আয়ুষ্মান সহকার প্রকল্পটি সহায়ক হবে। সমবায় সমিতিগুলিকে কৃষকদের জন্য স্বাস্থ্য পরিকাঠামোর উন্নতির কাজে সক্রিয়ভাবে অংশগ্রহণ করার তিনি প্রস্তাব দিয়েছেন।
এনসিডিসি-র মহানির্দেশক শ্রী সুন্দীপ নায়ক জানিয়েছেন, দেশের ৫২টি হাসপাতাল সমবায় সমিতিগুলি পরিচালনা করে। যেখানে ৫,০০০-এর বেশি শয্যা রয়েছে। এনসিডিসি-র এই তহবিল সমবায় সমিতিগুলির স্বাস্থ্য পরিষেবায় উল্লেখযোগ্য ভূমিকা নিতে সাহায্য করবে।
২০১৭ সালের জাতীয় স্বাস্থ্য নীতি অনুসারে স্বাস্থ্য, স্বাস্থ্য ক্ষেত্রের সঙ্গে জড়িত সংগঠন, স্বাস্থ্য ক্ষেত্রের বিভিন্ন প্রযুক্তির ব্যবহার, মানব সম্পদের উন্নয়ন এবং কৃষকদের আয়ত্ত্বের মধ্যে স্বাস্থ্য পরিষেবা পাওয়ার ক্ষেত্রে এনসিডিসি-র প্রকল্পটি সহায়ক হবে। হাসপাতাল, মেডিকেল শিক্ষা প্রতিষ্ঠান, নার্সিং শিক্ষা প্রতিষ্ঠান, প্যারা মেডিকেল শিক্ষা প্রতিষ্ঠান, স্বাস্থ্য বীমা এবং আয়ুষের মতো প্রকল্পে এই তহবিল গুরুত্বপূর্ণ ভূমিকা পালন করতে পারে।
এই বিষয়ে বিস্তারিত জানার জন্য নিচের লিঙ্কে ক্লিক করুন –
https://static.pib.gov.in/WriteReadData/userfiles/Ayushman%20Sahakar%20Eng%20Full%20-%20Copy%201.pdf
CG/CB/SKD
(Visitor Counter : 189
প্রধানমন্ত্রীরদপ্তর
মহারাষ্ট্রের মুম্বায়ের গুন্দাভালি মেট্রো স্টেশন থেকে মোগরা পর্যন্ত মেট্রো রেলে সফর প্রধানমন্ত্রীর
মুম্বাই ১ মোবাইল অ্যাপ এবং ন্যাশনাল কমন মোবিলিটি কার্ড – এর আনুষ্ঠানিক সূচনা
নয়াদিল্লি, ১৯ জানুয়ারি, ২০২৩
প্রধানমন্ত্রী, শ্রী নরেন্দ্র মোদী আজ মুম্বাইয়ের গুন্দাভালি মেট্রো স্টেশন থেকে মোগরা পর্যন্ত মেট্রো রেলে সফর করেন। এছাড়াও, তিনি মুম্বাই ১ মোবাইল অ্যাপ এবং ন্যাশনাল কমন মোবিলিটি কার্ড  চালু করেন। এই উপলক্ষে মেট্রো আলোকচিত্র প্রদর্শনী এবং থ্রি-ডি মডেল তিনি ঘুরে দেখেন। প্রধানমন্ত্রী মেট্রো সফরকালে ছাত্রছাত্রী, নিত্যযাত্রী এবং মেট্রো নির্মাণ কাজে জড়িত শ্রমিকদের সঙ্গেও মতবিনিময় করেন।
প্রধানমন্ত্রীর সঙ্গে ছিলেন মহারাষ্ট্রের রাজ্যপাল শ্রী ভগত সিং কোশিয়ারি, মুখ্যমন্ত্রী শ্রী একনাথ সিন্ধে এবং উপ-মুখ্যমন্ত্রী শ্রী দেবেন্দ্র ফড়নবিস।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “"প্রধানমন্ত্রী নরেন্দ্র মোদী মুম্বাইয়ের মেট্রো সফর করেন”।
এর আগে প্রধানমন্ত্রী মুম্বাই মেট্রো রেল লাইন টুএ এবং ৭ জাতির উদ্দেশে উৎসর্গ করেন। ছত্রপতি শিবাজী মহারাজ টার্মিনাস এবং সাতটি পয়ঃনিষ্কাশন প্ল্যান্টের পুনর্নির্মাণের ভিত্তিপ্রস্তর স্থাপন করেন। ২০টি হিন্দুহৃদয়সম্রাট বালাসাহেব ঠাকরে আপলা দাওয়াখানার উদ্বোধন করেন এবং মুম্বাইয়ের প্রায় ৪০০ কিলোমিটার রাস্তা কংক্রিট করার কাজের সূচনা করেন।
প্রেক্ষাপট: মুম্বাই ১ মোবাইল অ্যাপ এবং ন্যাশনাল কমন মোবিলিটি কার্ড  চালু করেন প্রধানমন্ত্রী। এই অ্যাপের ফলে যাত্রীদের মেট্রো সফর অনেক সহজ হয়ে যাবে। মেট্রো স্টেশনে এই কার্ড দেখিয়ে সহজেই প্রবেশ করতে এবং ইউপিআই – এর মাধ্যমে ডিজিটাল পেমেন্ট ব্যবস্থার মাধ্যমে টিকিট কাটা সম্ভব হবে। ন্যাশনাল কমন মোবিলিটি কার্ড মুম্বাই ১ শুরুতে মেট্রোর জন্য চালু করা হলেও পরবর্তীকালে জনপরিবহণে বিভিন্ন ক্ষেত্র, যেমন - লোকাল ট্রেন, বাস প্রভৃতিতেও কাজে লাগবে। এর ফলে, যাত্রীদের একগুচ্ছ কার্ড বা নগদ টাকা পকেটে নিয়ে ঘুরতে হবে না।
PG/AB/SB
(
রাষ্ট্রপতিরসচিবালয়
পয়লা ডিসেম্বর থেকে সপ্তাহে ৫ দিন সর্বসাধারণের জন্য রাষ্ট্রপতি ভবন খোলা থাকবে
নয়াদিল্লি, ২১ নভেম্বর, ২০২২
পয়লা ডিসেম্বর থেকে রাষ্ট্রপতি ভবন সপ্তাহে ৫ দিন সর্বসাধারণের জন্য খোলা থাকবে। সরকারি ছুটির দিন ছাড়া বুধ থেকে রবিবার রাষ্ট্রপতি ভবনে সকাল ১০-১১, ১১-১২, দুপুর ১২-১, ২-৩ এবং বিকেল ৩-৪ – এই ৫টি স্লটে দর্শনার্থীরা ঘুরে বেড়াতে পারবেন।
রাষ্ট্রপতি ভবনের সংগ্রহশালাটি সরকারি ছুটির দিন ছাড়া মঙ্গলবার থেকে রবিবার ৬ দিন সর্বসাধারণের জন্য খোলা থাকবে। প্রতি শনিবার সকাল ৮টা-৯টা পর্যন্ত রাষ্ট্রপতি ভবনের সামনে রক্ষীদের পরিবর্তনের অনুষ্ঠানটি জনসাধারণ প্রত্যক্ষ করতে পারবেন। তবে শনিবার সরকারি ছুটির দিন অথবা রাষ্ট্রপতি ভবন থেকে অনুষ্ঠান বন্ধের কোনও বিজ্ঞপ্তি প্রকাশিত হলে সেদিন দর্শকরা অনুষ্ঠানটি দেখতে পাবেন না। http://rashtrapatisachivalaya.gov.in/rbtour ওয়েবসাইটের মাধ্যমে দর্শকরা তাঁদের স্লট বুক করতে পারবেন।
PG/CB/NS
(Visitor Counter : 79
প্রধানমন্ত্রীরদপ্তর
শানেলের আন্তর্জাতিক মুখ্য কার্যনির্বাহী আধিকারিক শ্রীমতী লীনা নায়ারের সঙ্গে প্রধানমন্ত্রীর সাক্ষাৎ
নতুন দিল্লি, ১৪ জুলাই, ২০২৩
প্রধানমন্ত্রী শ্রী নরেন্দ্র মোদী ফ্রান্সের লাক্সারি ফ্যাশন হাউস শানেলের আন্তর্জাতিক মুখ্য কার্যনির্বাহী আধিকারিক শ্রীমতী লীনা নায়ারের সঙ্গে প্যারিসে ১৪ই জুলাই সাক্ষাৎ করেছেন।
শ্রীমতী নায়ারের সাফল্যে প্রধানমন্ত্রী তাঁকে অভিনন্দন জানান। তিনি ভারতে এই সংস্থার বিনিয়োগ এবং অংশীদারিত্বের সম্ভাবনা খতিয়ে দেখার আমন্ত্রণ জানান।
তাঁরা ভারতে হস্তশিল্প, খাদি এবং দক্ষতা বিকাশের প্রসার ঘটানোর পন্থা-পদ্ধতি নিয়েও আলোচনা করেছেন।
(CG/CB/AS/
প্রধানমন্ত্রীরদপ্তর
জ্যোতি সুরেখা ভেন্নাম এশিয়ান গেমস-এর তীরন্দাজিতে স্বর্ণ পদক জয় করেছেন
এই ঘটনায় তাঁকে অভিনন্দিত করলেন প্রধানমন্ত্রী শ্রী নরেন্দ্র মোদী
নয়াদিল্লি, ৭ অক্টোবর, ২০২৩
এশিয়ান গেমস-এর তীরন্দাজি প্রতিযোগিতায় ভারতীয় খেলোয়াড় জ্যোতি সুরেখা ভেন্নামের স্বর্ণ পদক জয়ে তাঁকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
সমাজমাধ্যমে পোস্ট করা এক বার্তায় প্রধানমন্ত্রীর মন্তব্য :
“ভারতের কাছে এ হল আরও এক গর্বের মুহূর্ত! এশিয়ান গেমস-এর তীরন্দাজি প্রতিযোগিতায় তৃতীয়বার স্বর্ণ পদক জয়ের জন্য আমি অভিনন্দন জানাই ভি জে সুরেখাকে।
তাঁর নিষ্ঠা ও দক্ষতা আগামীদিনেও দেশকে গর্বের আসনে অধিষ্ঠিত করবে বলে আমি মনে করি।”
PG/SKD/DM
(
প্রধানমন্ত্রীরদপ্তর
কৃষকদের কাছে স্বল্পমূল্যের ইউরিয়া সরবরাহের জন্য ১০ লক্ষ কোটি টাকার ভর্তুকি দেওয়া হচ্ছে : প্রধানমন্ত্রী শ্রী নরেন্দ্র মোদী
৩ হাজার টাকার এক ব্যাগ ইউরিয়া এখন কৃষকদের কাছে ৩০০ টাকায় সরবরাহ করা হচ্ছে বলে প্রধানমন্ত্রী জানিয়েছেন
নতুন দিল্লি, ১৬ অগাস্ট, ২০২৩
প্রধানমন্ত্রী শ্রী নরেন্দ্র মোদী দিল্লির লালকেল্লার প্রাকার থেকে স্বাধীনতা দিবস উপলক্ষ্যে তাঁর ভাষণে জানান, কৃষকদের কাছে স্বল্পমূল্যে ইউরিয়া সরবরাহের জন্য সরকার ভর্তুকিবাবদ ১০ লক্ষ কোটি টাকা বরাদ্দ করেছে । তিনি বলেন, “আন্তর্জাতিক বাজারে যেখানে এক ব্যাগ ইউরিয়ার দাম ৩ হাজার টাকা সেখানে আমাদের কৃষকদের কাছে তা ৩০০ টাকায় পৌঁছে দেওয়া হচ্ছে । সরকার এর জন্য ১০ লক্ষ কোটি টাকা ভর্তুকি বরাদ্দ করেছে ।”
প্রধানমন্ত্রী দেশবাসীকে জানিয়েছেন, বিশ্বের কোনো কোনো অঞ্চলে ইউরিয়ার দাম ৩ হাজার টাকা । সেখানে আমাদের কৃষকরা মাত্র ৩০০ টাকার বিনিময়ে তা পাচ্ছেন । “বিশ্বের কোনো কোনো অঞ্চলে ইউরিয়া ৩ হাজার টাকায় বিক্রি হচ্ছে । সরকার আমাদের কৃষকদের কাছে ৩০০ টাকার বিনিময়ে তা সরবরাহ করছে । এবাবদ সরকারকে কৃষকদের জন্য ১০ লক্ষ কোটি টাকা ভর্তুকি দিতে হচ্ছে ।”
AC/CB/RAB
(
প্রধানমন্ত্রীরদপ্তর
প্রধানমন্ত্রী ৯ই জানুয়ারী প্রবাসী ভারতীয় দিবস সম্মেলনের উদ্বোধন করবেন
নতুনদিল্লি, ৭ই জানুয়ারী, ২০২১
বিদেশ মন্ত্রকের ফ্ল্যাগশিপ অনুষ্ঠান প্রবাসী ভারতীয় দিবস। এই অনুষ্ঠানে বিদেশে বসবাসরত ভারতীয়রা এক মঞ্চে মিলিত হন। কোভিড-১৯ মহামারীর মধ্যেও আমাদের প্রাণবন্ত ভারতীয় সম্প্রদায়ের চাহিদার কথা বিবেচনা করে প্রবাসী ভারতীয় দিবস সম্মেলন ৯ই জানুয়ারি অনুষ্ঠিত হবে। তবে এই সম্মেলন হবে ভার্চুয়াল। প্রবাসী ভারতীয় দিবস সম্মেলনের প্রস্তুতি পুরোদমে চলছে। এবারের ২০২১ এর ষোড়শ প্রবাসী ভারতীয় দিবস সম্মেলনের বিষয় হলো ‘আত্মনির্ভর ভারত অভিযানে যোগদান’ ।
প্রবাসী ভারতীয় দিবস সম্মেলনে তিনটি অংশ থাকবে। প্রধানমন্ত্রী নরেন্দ্র মোদী সম্মেলনের উদ্বোধন করবেন। এই অনুষ্ঠানের প্রধান অতিথির ভাষণ দেবেন সুরিনামের রাষ্ট্রপতি শ্রী চন্দ্রিকা প্রসাদ সান্তোখি। ‘ভারতকে জানুন’ শীর্ষক প্রশ্নোত্তর প্রতিযোগিতায় যে সমস্ত যুবক-যুবতী বিজয়ী হয়েছেন অনুষ্ঠানে তাদের নাম ঘোষণা করা হবে।
উদ্বোধনী অনুষ্ঠানের পর দুটি পূর্ণাঙ্গ অধিবেশন হবে। প্রথম পূর্ণাঙ্গ অধিবেশনের বিষয়বস্তু ‘আত্মনির্ভর ভারত অভিযানে প্রবাসীদের ভূমিকা’। এই অনুষ্ঠানে বক্তব্য রাখবেন বিদেশ মন্ত্রী এবং শিল্প ও বাণিজ্যমন্ত্রী। দ্বিতীয় অধিবেশনের বিষয়ঃ কোভিড পরবর্তী সময়ে বিভিন্ন সংকট মোকাবিলা- স্বাস্থ্য, অর্থনীত্ সামাজিক ও আন্তর্জাতিক সম্পর্কের পরিস্থিতি । এই অনুষ্ঠানে বিদেশ প্রতিমন্ত্রী ভাষণ দেবেন। দুটি পূর্ণাঙ্গ অধিবেশনেই বিশিষ্ট প্রবাসী ভারতীয়রা নানা আলোচনা চক্রতে যোগ দেবেন ।
রাষ্ট্রপতি রামনাথ কোবিন্দ প্রবাসী ভারতীয় দিবসের সমাপ্তি অধিবেশনে ভাষণ দেবেন । ২০২০-২১ এর প্রবাসী ভারতীয় সম্মান পুরস্কার প্রাপকদের নাম এই অনুষ্ঠানে ঘোষণা করা হবে। বিদেশে বসবাসরত ভারতীয়দের ভারত এবং দেশ-বিদেশের বিভিন্ন গুরুত্বপূর্ণ ক্ষেত্রে অবদান রাখার স্বীকৃতি স্বরূপ এই পুরস্কারে পুরস্কৃত করা হয়।
যুব প্রবাসী ভারতীয় দিবস অনুষ্ঠানে ‘ভারত এবং ভারতীয় সম্প্রদায়ের সফল যুবক-যুবতীদের একসঙ্গে নিয়ে আসা’ শীর্ষক আলোচনার আয়োজন করা হবে। ৮ই জানুয়ারি এই অনুষ্ঠানটি কেন্দ্রীয় যুব বিষয়ক ও ক্রীড়া দপ্তরের মন্ত্রী সঞ্চালনা করবেন। নিউজিল্যান্ডের সম্প্রদায় ও স্বেচ্ছাসেবক দপ্তরের মন্ত্রী শ্রীমতি প্রিয়াঙ্কা রাধাকৃষ্ণন এই অনুষ্ঠানে বিশেষ অতিথি হিসেবে উপস্থিত থাকবেন।